B4-0671, 0683, 0693, 0698, 0701 και 0710/95

Ψήφισμα σχετικά με την ανησυχητική εξέλιξη στην Κροατία, τη Βοσνία και το Κοσσυφοπέδιο

Το Ευρωπαϊκό Κοινοβούλιο,

A. λαμβάνοντας υπόψη τις αυξανόμενες εντάσεις και τις ένοπλες συγκρούσεις στην περιοχή του Μπίχατς και της Τούζλα,

Β. εφιστώντας την προσοχή στη δήλωση του κ. Ράντοβαν Κάραζιτς ηγέτη των Σέρβων της Βοσνίας στις 27 Μαρτίου 1995, ότι οι δυνάμεις του θα συνεχίζουν να μάχονται έως «την πλήρη καταστροφή» του εχθρού τους και ότι δεν θεωρεί πλέον την Τούζλα ως «ζώνη ασφαλείας των Ηνωμένων Εθνών»,

Γ. λαμβάνοντας υπόψη το γεγονός ότι η εντολή του ΟΗΕ στην Κροατία δεν έχει γίνει πλήρως σεβαστή,

Δ. έχοντας υπόψη ότι το Συμβούλιο Ασφαλείας των Ηνωμένων Εθνών αποφάσισε τη συνέχιση της παρουσίας των στρατιωτικών δυνάμεων του ΟΗΕ στα εδάφη της πρώην Γιουγκοσλαβίας και ότι, όμως, δεν έχουν καθορισθεί ακόμη οι πρακτικοί όροι της εντολής των Ηνωμένων Εθνών για την Επιχείρηση Αποκατάστασης της Εμπιστοσύνης (UNCRO),

Ε. πεπεισμένο ότι η παρουσία στρατιωτικών δυνάμεων του ΟΗΕ στην περιοχή δεν επιτρέπεται να οδηγήσει στη νομιμοποίηση των μετακινήσεων πληθυσμού και της κατοχής εδαφών, αλλά αντίθετα πρέπει να εξασφαλίσει τις προϋποθέσεις για την αποκατάσταση των εθνικών δικαιωμάτων, των δικαιωμάτων του ανθρώπου και της δημοκρατίας,

Το Ευρωπαϊκό Κοινοβούλιο,

1. επιδοκιμάζει την απόφαση του Συμβουλίου Ασφαλείας του ΟΗΕ να δώσει εντολή για τη συνέχιση της παρουσίας των στρατιωτικών δυνάμεων του ΟΗΕ στα εδάφη της πρώην Γιουγκοσλαβίας, με στόχο να συμβάλει στη μείωση των εντάσεων στην περιοχή και καλεί την κυβέρνηση της Κροατίας και τον απεσταλμένο του ΟΗΕ, κ. Thorvald Stoltenberg, να επιτύχουν το ταχύτερο δυνατό συμφωνία σχετικά με την ακριβή εφαρμογή της UNCRO[semigr ]

2. καλεί το Συμβούλιο, να καλέσει τον ΟΗΕ, να αναλάβει επιτέλους ενεργό δράση κατά των επιθέσεων στον άμαχο πληθυσμό και υποστηρίζει εν προκειμένω τις προτάσεις του Γενικού Γραμματέα των Ηνωμένων Εθνών[semigr ]

3. καλεί τα κράτη μέλη της Ένωσης να ζητήσουν από το Συμβούλιο Ασφαλείας του ΟΗΕ να εξασφαλίσει την αποτελεσματική προστασία της πόλης Τούζλα η οποία μέχρι τώρα αποτελεί μία περιοχή της Βοσνίας στην οποία συμβιώνουν ειρηνικά Μουσουλμάνοι, Κροάτες και Σέρβοι[semigr ]

4. είναι πεπεισμένο ότι η άρση του υφιστάμενου αποκλεισμού κατά της Σερβίας/Μαυροβουνίου είναι δυνατή μόνον εφόσον η Σερβία/Μαυροβούνιο αναγνωρίσουν τις δημοκρατίες της Κροατίας, της Βοσνίας και της Πρώην Γιουγκοσλαβικής Δημοκρατίας της Μακεδονίας[semigr ]

5. καταδικάζει τη συνεχιζόμενη εκ μέρους των Σέρβων καταδίωξη της αλβανόφωνης πλειοψηφίας στο Κοσσυφοπέδιο ως απαράδεκτη παραβίαση των ανθρωπίνων δικαιωμάτων και ως παράγοντα που ενισχύει την αστάθεια σε μία περιοχή των Βαλκανίων όπου επικρατεί ήδη εκρηκτική κατάσταση[semigr ]

6. καλεί το Συμβούλιο να καταβάλει κάθε προσπάθεια για να τεθεί τέρμα στις πρόσφατες ένοπλες συγκρούσεις στη Βοσνία-Ερζεγοβίνη και ζητεί από όλους όσους έχουν εμπλακεί στις συγκρούσεις αυτές να μην προβούν σε ενέργειες που ενδεχομένως μπορούν να επιδεινώσουν περαιτέρω τη διαμάχη στη Βοσνία- Ερζεγοβίνη[semigr ]

7. ζητεί, η βοήθεια και η υποστήριξη από την ΕΕ να απευθύνεται κυρίως σε αυτές τις κοινότητες, ομάδες και πρωτοβουλίες, που θα εγγυώνται την επιστοφή των προσφύγων και την ίση μεταχείριση των ατόμων όλων των θρησκευτικών πεποιθήσεων και εθνοτήτων[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, το Συμβούλιο Ασφαλείας του ΟΗΕ και τις κυβερνήσεις της Κροατίας, της Βοσνίας-Ερζεγοβίνης και της Σερβίας/Μαυροβουνίου.